CELEX: 62014TN0101
Language: fi
Date: 2014-02-10 00:00:00
Title: Asia T-101/14: Kanne 10.2.2014 – British Aggregates v. komissio

14.4.2014   
            
            
               FI
            
            
               Euroopan unionin virallinen lehti
            
            
               C 112/52
            
         Kanne 10.2.2014 – British Aggregates v. komissio
   (Asia T-101/14)
   2014/C 112/67
   Oikeudenkäyntikieli: englanti
   
      Asianosaiset
   
   
      Kantaja: British Aggregates Association (Lanark, Yhdistyneet kuningaskunnat) (edustajat: asianajaja L. Van den Hende ja solicitor L. Geary)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan SEUT 263 artiklan nojalla 31.7.2013 tehdyn komission päätöksen C(2013) 4901 final, joka julkaistiin Euroopan unionin virallisessa lehdessä 28.11.2013 asiassa valtiontuki SA.34775 (ex N863/2001) – Kiviainesvero
            
         
               —
            
            
               velvoittamaan vastaajan korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka koskee sitä, että komissio on tehnyt ilmeisen arviointivirheen katsoessaan, että Finance Actin 2001 mukaiset verovapautukset eivät olleet valikoivia eivätkä näin ollen SEUT 107 artiklan 1 kohdassa tarkoitettua valtiontukea.
            
         
               2)
            
            
               Toinen kanneperuste, joka koskee sitä, että komissio on laiminlyönyt riidanalaista päätöstä koskevan SEUT 296 mukaisen perusteluvelvollisuuden, kun se ei ole selittänyt, miksi erilainen kohtelu samanlaisissa tilanteissa ei ole valtiontukea. Lisäksi komission perustelut ovat riidanalaiseen päätökseen nähden ristiriitaiset.
            
         
               3)
            
            
               Kolmas kanneperuste, joka koskee sitä, että komissio on laiminlyönyt SEUT 108 artiklan 3 kohdan mukaisen velvollisuutensa aloittaa muodollinen tutkintamenettely, koska se ei voinut tässä tapauksessa olla varma siitä, että toimenpide ei olisi valtiontukea tutkimatta asiaa ensin yksityiskohtaisesti.